De to mest prominente familier, der skabte sig en fremtid ved [[Middelhavet]], var [[Hauteville-slægten]] og [[Drengot-slægten]]. [[Rainulf Drengot]] blev den første normanner med jordbesiddelser i Italien, da han modtog [[grevskabet Aversa]] som tak for sin støtte til hertug Sergius den 4. af Napoli i 1030.   Den første med grevetitel i Hauteville-slægten var [[Vilhelm Jernarm]], der blev udpeget af de ledende normanniske riddere til greve af Apulien og Calabrien i 1042, med hovedstad i [[Melfi]]. På det tidspunkt var de pågældende områder langt fra erobret, men det kom i de følgende år. I 1059 gjorde [[pave Nikolaus 2.]] grev [[Robert Guiscard]] fra Hauteville-familien til hertug af Apulien, Calabrien og Sicilien, men heller ikke på det tidspunkt var hele området under normannernes kontrol. Calabrien blev endeligt erobret i 1060, og Sicilien fulgte senere. Under synoden i Melfi i 1059 bekræftede paven også [[Richard 1. af Capua|Richard Drengots]] titel som greve af Aversa og fyrste af det nyerobrede [[Capua]].
Kultur